Hannes Steindórsson bæjarfulltrúi Sjálfstæðisflokksins í Kópavogi og formaður Félags fasteignasala var nýverið handtekinn í Svíþjóð eftir drykkju og slagsmál, gisti þar fangageymslur og greiddi sektir bæði til sænska ríkisins og manna sem hann slóst við.
Hannes segir frá þessu á Facebook. Hann segist hafa ákveðið að segja frá atvikinu sjálfur vegna þess að fjölmiðlar hafi hótað að birta lygasögur og kjaftasögur, eins og hann orðaði það.
Hannes var í fjórða sæti á lista Sjálfstæðisflokksins í Kópavogi fyrir síðustu sveitarstjórnarkosningar. Sjálfstæðisflokkurinn er í meirihluta í bæjarstjórn Kópavogs ásamt Framsóknarflokknum. Ásdís Kristjánsdóttir oddviti Sjálfstæðisflokksins er bæjarstjóri. Ekki hefur náðst hana í morgun.
Fjölmargir hafa skrifað hvatningar- og stuðningsorð við færslu Hannesar. Bjarni Benediktsson formaður Sjálfstæðisflokksins og Jón Gunnarsson dómsmálaráðherra hafa báðir skrifað athugasemdir. Bjarni skrifar Gangi þér vel Hannes! Jón skrifar Kæri vinur. Við höfum öll misstigið okkur á lífsleiðinni. Þú setur þetta í reynslubankann og stendur sterkari á eftir.
